

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.124

(protokols Nr.4, 13.p.)

**Par dzīvojamās telpas izīrēšanu**

Priekuļu novada dome iepazīstas ar E.J., personas kods (), 10.04.2019.iesniegumu, reģistrētu Priekuļu novada pašvaldībā 2019.gada 10.aprīlī Nr.3-9/2019-2412, ar lūgumu izīrēt dzīvokli “Saulrieti”-5, Mārsnēnos, Mārsnēnu pagastā, Priekuļu novadā, sakarā ar darba uzsākšanu SAC “Mārsnēni”.

Izvērtējot Priekuļu novada domes rīcībā esošo informāciju, konstatēts:

1. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*
2. Likuma “Par pašvaldībām” 15.panta 9.punkts nosaka, ka pašvaldības autonomā funkcija ir sniegt palīdzību iedzīvotājiem dzīvokļa jautājuma risināšanā.
3. Pašvaldības rīcībā bez personu izvērtēšanas palīdzībai dzīvokļa jautājuma risināšanā ir brīvi un izīrējami pašvaldībai piederošie dzīvokļi Nr.3, Nr.5, Nr.7, Nr.8, Nr.9, Nr.17, Nr.23 - adresē “Saulrieti”, Mārsnēni, Mārsnēnu pagasts, Priekuļu novads.

Ņemot vērā iepriekš minēto un pamatojoties uz 1993.gada 16.februāra likumu “Par dzīvojamo telpu īri”, likuma “Par pašvaldībām” 14.panta otrās daļas 3.punktu un 15.panta 9.punktu, Priekuļu novada pašvaldības Saistošajiem noteikumiem Nr. 6 “Par palīdzību dzīvokļu jautājumu risināšanā Priekuļu novadā” , Priekuļu novada domes Dzīvokļu jautājumu komisijas 2019.gada 17.aprīļa atzinumu un Priekuļu novada domes Tautsaimniecības komitejas 2019.gada 17. aprīļa lēmumu (protokols Nr.4), atklāti balsojot: PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Ar 2019.gada 1.maiju slēgt dzīvojamās telpas īres līgumu ar E.J., personas kods (), par trīsistabu dzīvokļa “Saulrieti”-5, Mārsnēnos, Mārsnēnu pagastā, Priekuļu novadā, ar kopējo platību 75,7 m2 izīrēšanu uz 3 gadiem ar tiesībām pagarināt īres termiņu.
2. Uzdot Priekuļu novada pašvaldības nekustamā īpašuma speciālistei L.S.Berovskai sagatavot īres līguma projektu.
3. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt E.J. un Priekuļu novada domes Dzīvokļu jautājumu komisijai.

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja Elīna Stapulone